b'\n_START_ARTICLE_\nBachata (glasba)\n_START_PARAGRAPH_\nBachata [ba\xc4\x8data] je glasbena zvrst popularne latinskoameri\xc5\xa1ke glasbe, ki se je pojavila v za\xc4\x8detku 20. stoletja v Dominikanski republiki in se je raz\xc5\xa1irila v druge dele Latinske Amerike. V za\xc4\x8detku 21. stoletja se je raz\xc5\xa1irila tudi v nekatere sredozemske dr\xc5\xbeave Evrope. Priljubljena je postala na pode\xc5\xbeelju in pode\xc5\xbeelskih naseljih Dominikanske republike. Tematika Bachate je pogosto romanti\xc4\x8dna, posebej pogoste so zgodbe o sr\xc4\x8dni bole\xc4\x8dini, \xc5\xbealosti in ljubezni. Izvirni izraz za ime tega \xc5\xbeanra je bil "amargue" ("grenkoba" ali "grenka glasba"), dokler ni pri\xc5\xa1el v uporabo razpolo\xc5\xbeenjsko nevtralen izraz bachata. Skupaj s tovrstnim \xc5\xbeanrom je postala popularna tudi oblika plesa , ki se je razvijala in spreminjala skupaj z glasbo. Osnovna in\xc5\xa1trumenta za glasbo pri bachati sta kitara in bongo.'